Filderstadt (au d Filder) isch e Stadt in dr Mitti vu Bade-Wirttebärg, diräkt sidli vu Stuegert gläge. Die Stadt isch erscht anne 1975 im Ramme vu dr Gmeindsreform grindet wore un het do scho iber 20.000 Yywohner gha, wäge däm isch si zum 1. Juli 1976 zuen ere Große Chreisstadt erklärt wore. Hite isch Filderstadt no Esslenge di zwotgrescht Stadt vum Landchreis Esslenge un ghert zum Mittelberyych Stuegert im glyychnammige Oberzäntrum.